12 d'octubre: dia dels pobles originaris\n12 octubre, 2016 gaby 0 Comment\n“12 d’octubre: Res a Celebrar”, diu la frase més sonada en relació al festiu del 12 d’octubre. És cert. No hi ha res a celebrar. El 12 d’octubre de 1492 va ser el dia en què el mariner genovès Cristòbal Colon, desafiant totes les llegendes, desembarcava en la illa Quisqueya – després anomenada “La espanyola” – i el món canviaria per a sempre d’una forma irreversible.\nCom ara, els reines d’Europa estaven en crisi. La fam, les pestes i les revoltes camperoles posaven en escac l’ordre senyorial establert. Els jaciments de plata de Sajonia i Bohèmia a l’Europa Central estaven gairebé esgotats. El tresor real del recent “unit” regne d’Espanya, també estava esgotat, per la guerra de la reconquesta i la “recuperació” de Granada, l’últim reducte musulmà. Els reis catòlics van decidir igualment finançar la aventura del mariner Colon, per poder tenir accés directe a les cobdicioses especies de l’Orient i, per què no, també als metalls preciosos. Aquell mateix any en què partia Colon, 150.000 jueus van ser expulsats de la península. Al igual que amb les guerres contra l’Islam, la Església va donar caràcter sagrat a la conquesta d’aquelles terres desconegudes. El papa Alexandre VI – que era valencià – va convertir la reina Isabel de Castella en madrina de la Santa Inquisició, al temps que mestressa del Nou Món descobert.\nLes conseqüències immediates de l’arribada del mariner Colon van ser devastadores. En la illa de Quisqueya la població va minvar en poc menys de 30 anys, i amb ella s’anava la cultura taína. Va passar el mateix amb centenars de pobles i cultures. Més de un mil·lenni de coneixements i saviesa quedarien cremats, enterrats i aniquilats. La invasió i conquesta del continent americà va ser el genocidi més gran de la història. Gairebé 70 milions de persones van morir a punta de fusell i per malalties fins llavors desconegudes. Altres milers i milers de persones van ser arravatades de les seves terres, sotmeses a treballs forçosos i obligades a professar la religió dels invasors. Milions de dones van ser violades també en nom de Déu i dels regnes que es creien superiors. Milions! I amb les dones es van aniquilar també llengües i coneixements mil·lenaris de medicines i del medi ambient, mites i llegendes, i fins i tot, la seva dignitat.\nCom deia Galeano, l’Amèrica Llatina naixia perdent. I des de llavors, hem perdut tant però tant, que fins i tot pel camí hem perdut el dret d’anomenar-nos americans! “La regió encara treballa de serventa”, escrivia Galeano. Amb Colon van arribar l’Església i la Corona, i amb elles les institucions, i amb elles, el racisme institucional instaurat fins al dia d’avui a tot el món. Amb les empreses que buscaven or, plata i especies, va arribar el mercantilisme global, i amb ell, la explotació dels recursos, i amb ella, la fam i la pobresa. I cinc sigles després, van arribar les empreses multinacionals que una altra vegada van vendre miralls de colors a la gent que ja era pobre. La colonització mai es va acabar i les conseqüències demogràfiques, econòmiques, polítiques, culturals i socials encara es viuen i pateixen, i no només en el “Nou món”, perquè la colonització va ser també una forma de veure i d’organitzar el món i la humanitat.\nMolta polèmica gira avui al voltant d’aquella data 12 d’octubre, festiu al encara Regne d’Espanya i anomenat “Dia de la Hispanitat”. Almenys, és un pas endavant que hi hagi polèmica i que no sigui només el mer “pont del Pilar”. El 12 d’octubre és l’únic festiu que compartim Espanya i els països de l’Amèrica Llatina (recordem que en la majoria de països de l’Amèrica Llatina com que som repúbliques no celebrem els sants, però si els nostres “pròcers alliberadors”), on abans s’anomenava “dia de la raça” i ara ja s’anomena en molts països “Dia dels pobles originaris”.\nEl 12 d’octubre no s’ha de mirar només en contraposició al dia de la Hispanitat. Ni tampoc focalizat en la figura de Colon, que va morir creient que havia arribat a Chipango, com el venecià Marco Polo. El 12 d’octubre va significar molt més. Va ser el dia en què “El Món” va deixar de ser el ‘Mare Nostrum’ i es va fer més gran. I va ser el dia en què altres mons van començar a morir, i altres van resistir.\nSense dubte, el gran repte pendent d’Espanya i de tota Europa és impulsar polítiques de reconeixement, revisió i reparació al voltant de la conquesta de l’Amèrica i de la colonització en general, que van succeir després d’aquell 12 d’octubre de 1492. El reconeixement és una categoria moral i política, un concepte que apareix quan es creuen les identitats culturals, les diferencies (de tot tipus) i la igualtat de drets, i va associat a la memòria històrica, que també ha de ser reconeguda i sobretot compartida.\nEl primer reconeixement que Europa hauria de fer com a espai polític i també com a societat, és el d’haver-se construït com a subjecte històric a partir de la colonització. Aquell 12 d’octubre no només va “néixer” l’Amèrica com a part de la cosmovisió occidental, també va (re)nàixer Europa. Amb les riqueses de l’Amèrica, conquerides amb la violència dels homes europeus amb els seus gossos, espases i fusells, Europa va poder promoure i entregar-se al seu Renaixement. La pintura i la música europees es finançaven amb la plata de Potosí, mentre la música del Tawantisuyu s’apagava. Les impremtes europees prosperaven mentre els Códices nàhuatls es cremaven. És a dir, L’Europa medieval en crisi es va convertir en Europa gràcies a América. No es tracta de criminalitzar ara fets de fa 523 anys. Es tracta senzillament de reconèixer i assumir la responsabilitat moral i simbòlica. El reconeixement dels danys del passat significa també el reconeixement polític de la llibertat i el respecte a la diversitat cultural. És, alhora, una aposta per la convivència i la construcció d’una Europa plural i democràtica, un reconeixement cap a totes les persones que viuen a Europa i que van migrar des de països que van ser colonitzats. El reconeixement és una aposta rotunda per la pau.\nAmérica – o Abya Ayala – encara necessita una reparació de les ferides (per això Galeano parlava de venes obertes). La reparació és més difícil de fer que el reconeixement. La reparació es fa quan mirem l’Altre als ulls i quan veiem reflectit el dany que hem fet. Però com es fa per mirar-se als ulls entre països i cultures? No és suficient amb gestos i símbols. Cal dur a terme un treball profund amb el teixit social de totes les parts. Un treball conjunt de memòria que ha de ser, sí o sí, de forma compartida. Comencem per pensar en aquell 12 d’octubre. És el dia d’aquells pobles desarrelats, és el dia d’aquelles persones que van sucumbir davant d’espases i fusells, és el dia d’aquelles dones violades, dels nens i nenes que van créixer esclavitzats… El 12 d’octubre és el dia per homenejar als pobles originaris d’América. Res a celebrar. Molt per fer, per reconèixer i reparar.\n Abya Yala és el nom donat al continent americà en llengua Kuna i significa “terra madura” o “terra viva”.\n← Lo que molesta es que sean ciudadanas\n“Sin ella no me voy”. La historia de Frania →


Contundent triomf d’un incontestable Inmevasa – Benicadell Esportiu\nHome / Inmevasa / Contundent triomf d’un incontestable Inmevasa\nContundent triomf d’un incontestable Inmevasa\nUpdated: 6 abril, 2016\nL’Inmevasa matinà diumenge per golejar al Castelló per 0-13, aconseguint així la victòria més amplia de la temporada, i que li permet mantindre el primer lloc a la classificació, assetiat ara per un Mislata que avança a El Pilar, qui compta amb un partit pendent.\nL’inici dels de Salus Madrid fou clau per al desenrotllament de l’encontre, ja que al minut 3 Charlie i Guti feien el 0-1 i el 0-2 respectivament, i dos minuts després era Jose Carlos qui es sumava a la festa i col·locava el 0-3.\nSense donar treva, com succeí al partit jugat a La Solana, on els d’Olleria guanyaren 11-1, Angel als 8’ feia el 0-4. Posteriorment serien Rico als 11’, Pina als 13’ i Guti (per partida doble) ja als 15’, els que sentenciarien l’encontre abans del descans, amb un incontestable 0-7.\nEn la represa, Júnior ficà el 0-8 a l’electrònic, i poc després Rico al 27’ completava el seu doblet. Fou al minut 28 quan l’Inmevasa castigà molt al Castelló, ja que Guti i Pina marcaven el 0-10 i el 0-11. Als 33’ Guti completava el seu pòquer i ja al 35’ el gran capità deixà la seua marca amb el 0-13 definitiu.\nDestacar el debut d’un vell conegut de l’afició al futbol sala d’Olleria: l’ala brasiler Marcos Pellicer, qui als seus 38 anys torna al Club on visqué l’ascens a la divisió de Plata. De segur que aportarà experiència en este definitiu tram de lliga.\nEl millor: La reaparició de Moi després d’un llarg període lesionat, i el debut de Marcos.\nEl pitjor : Res.\nLa clau : L’inici de l’encontre.\n← Previous Story L’Inmevasa és líder de nou\nNext Story → L’Inmevasa s’apropa al somni de guanyar la lliga


Calvet es reunirà amb Foment per tractar el dèficit d'inversió en infraestructures\nEl conseller de Territori i Sostenibilitat, Damià Calvet, ha anunciat que es reunirà amb els responsables de Foment del Treball per tractar el dèficit d'inversió en infraestructures a Catalunya.\nD'aquesta manera, Calvet ha reaccionat després de saber-se que el dèficit en infraestructures a Catalunya s'evidencia cada vegada més. Segons les dades de la patronal Foment del Treball, el dèficit acumulat dels darrers deu anys ja arriba als 27.970 milions d'euros.\nLes infraestructures no són un caprici, sinó garantia i dret a una bona mobilitat amb sostenibilitat econòmica, social i ambiental. Portem massa anys amb dèficit fiscal, d’inversions i incompliments. Més que mai, les infraestructures són sobirania. Ens reunirem amb @FomentTreball https://t.co/cTCA5hdPZj\n— Damià Calvet🎗 (@damiacalvet) July 16, 2019\n"Les infraestructures no són un caprici, sinó garantia i dret a una bona mobilitat amb sostenibilitat econòmica, social i ambiental", ha exposat a través de les xarxes socials. "Portem massa anys amb dèficit fiscal, d'inversions i incompliments". I assenyala que "més que mai, les infraestructures són sobirania".\nInfraestructures Foment qualifica de "vergonyós" el dèficit en infraestructures: 28.000 milions en 10 anys Carlota Serra


"Puigdemont, a presó": el lema més repetit a la manifestació pel Dia de la Hispanitat a Barcelona\n65.000 persones han participat a la mobilització, segons la Guàrdia Urbana\nL'ambient davant de la Pedrera abans de la manifestació del Dia de la Hispanitat\nBarcelonaUn total d'onze entitats, entre les quals destaca Societat Civil Catalana (SCC), han convocat una manifestació per a aquest dijous, 12 d'octubre, sota el lema 'Catalunya sí, Espanya també', per celebrar el Dia de la Hispanitat, la festa nacional d'Espanya. La marxa ha començat a les 11.00 h davant la Pedrera i ha acabat a plaça Catalunya, aproximadament al cap d'una hora. En acabar la manifestació "cívica i unitària" s'ha llegit un manifest. Segons la Guàrdia Urbana, 65.000 persones han participat a la manifestació.\n"Puigdemont, a presó", ha estat el lema més repetit pels concentrats, que han començat a desfilar per passeig de Gràcia. "No som fatxes, som espanyols", ha estat una altra de les consignes, moltes de les quals ja es van sentir a la manifestació del 8 d'octubre, com ara "TV3, manipuladora".\nA més d'aquesta, s'han convocat dues manifestacions més. La segona, on han participat grups d'ultradreta, ha acabat a la plaça Sant Jordi. A la protesta s'hi han lluït banderes preconstitucionals i alguns manifestants han cremat banderes independentistes.\nUltres cremen una estelada, aquest dijous 12 d'octubre Manolo Garcia\nLa tercera concentració, amb prop d'un centenar de persones assistents, l'ha convocat la Plataforma Antifeixista i avançava en direcció en direcció a la plaça d'Espanya amb crits com "12 d'octubre, res a celebrar" i "El feixisme avança si no se'l combat". Els Mossos d'Esquadra els han barrat el pas abans d'arribar, davant el mercat d'Hostafrancs, i els manifestants s'han desviat.\nPassada la 1 del migdia, s'han viscut moments de tensió a plaça Catalunya quan un grup de persones han destrossat la terrassa del bar Zurich. Segons ha pogut saber l'ARA, la topada ha sigut una baralla entre aficionats ultres de diversos clubs de futbol. Eren Yomus, ultres del València, contra Hooligans Sabadell (del Sabadell) i membres del Fuente Atlético. Tots anaven a participar a la manifestació unionista però s'han reconegut entre ells i s'han barallat. Els atacants han llançat les cadires del bar. Posteriorment, els Mossos han identificat alguns dels protagonistes dels avalots a la rambla de Catalunya.\nReivindicació de la unitat d'Espanya a plaça Catalunya\nPoc abans que comencés la manifestació al passeig de Gràcia, els primers representants polítics unionistes i membres de Societat Civil Catalana s'han dirigit als mitjans. Miriam Tey, vicepresidenta de Societat Civil Catalana, ha afirmat que el Dia de la Hispanitat "també és el dia de Catalunya". "Enguany aquest dia s'ha vist enterbolit per les declaracions de Carles Puigdemont, que ens han deixat sense autonomia, desconcertats i angoixats. Molta gent està desconcertada i no ha entès què va dir Puigdemont; no tenim clar si és president d'una autonomia, d'una república, o què és", ha assenyalat.\nMiriam Tey, aquest matí\nAlberto Fernández Díaz, del PP, també des de la concentració, ha dit: "Som aquí per recordar que hi ha una Catalunya plural i diversa que se sent espanyola. Demanem a Puigdemont que atengui el requeriment del president d'Espanya i a l'independentisme sensat que trenqui amb els radicals de la CUP. A Ada Colau i a Podem els diria que deixin de donar suport als independentistes i al referèndum il·legal".\nLa líder de Cs al Parlament, Inés Arrimadas, ha afirmat aquest dijous que el president de la Generalitat, Carles Puigdemont, "té cinc dies per rectificar i posar les urnes de veritat" i així evitar fer més mal a Catalunya, ha dit. En declaracions abans de la manifestació, Arrimadas ha celebrat que el president del govern, Mariano Rajoy, "hagi rectificat i hagi actuat". Arrimadas espera que Puigdemont "aprofiti l’oportunitat" que considera que li ha brindat Rajoy, ja que encara és a temps de "baixar del burro”.\nEn la lectura dels manifests hi ha intervintut Javier Megino, secretari general de l'entitat Espanya i Catalans: "Som aquí tot i que el dia 10, amb el circ mediàtic que hi va haver, no sabíem si hi podríem ser. Reiterem el compromís de la ciutadania catalana amb aquesta gran nació". "Som una majoria social, fins fa poc silenciada", ha afirmat. "Representem la Catalunya lleial i legal a Espanya, la que està emparada per la Constitució". "Prou!", ha exclamat; "Tornem a la sensatesa, la democràcia i el futur". Megino també ha parlat dels Mossos d'Esquadra i ha demanat calma: "Els Mossos no en tenen cap culpa. La majoria han estat humiliats pels seus caps polítics, i demano un fort aplaudiment per a ells".\nPer la seva banda, el secretari de SCC, Manuel Miró, s'ha adreçat en la seva intervenció a Puigdemont i li ha demanat que "torni al seny i abandoni la rauxa". "Espanya no és el nostre adversari; sisplau, deixi de parlar en nom nostre", ha dit.\nUn altre dels que han fet parlaments a la plaça Catalunya ha sigut Josep Bou, de l'entitat Empresaris de Catalunya. "Oh, Espanya, la més bonica de totes les nacions. No hi ha nació com la nostra", ha començat. Bou ha recordat als manifestants què se celebra el 12 d'octubre: "Vam colonitzar Amèrica, i vam donar a aquells pobladors la condició de súbdits, per ordre d'Isabel I, no com altres països". Bou també ha afirmat que "Espanya és irrevocable". Per acabar ha cridat: "Visca la llibertat, visca la Constitució, visca el rei i visca Catalunya".\nLa manifestació per celebrar el Dia de la Hispanitat convocada per SCC i una desena d'entitats més ha acabat a la plaça Catalunya al so de l'himne d'Espanya. Els manifestants han fet crits de "Visca Espanya" i "Visca Catalunya", a més d'una gran ovació.\nEls Mossos requisen punys americans i simbologia falangista\nFonts dels Mossos d'Esquadra han informat que han identificat una quinzena de persones a partir de les 9.30 h al carrer Gran de Gràcia i els han confiscat banderes amb simbologia falangista, punys americans, cadenes i passamuntanyes. Els han denunciat per tinença d'armes prohibides. Segons ha pogut saber aquest diari, aquest grup era del col·lectiu neofeixista Hogar Social. Posteriorment, els manifestants s'han dirigit a la manifestació de SCC.\nManifestació d'ultradreta aquest matí a Barcelona Manuel Garcia\nA banda de SCC també han convocat a la marxa les entitats Espanya i Catalans, Empresaris de Catalunya, Concordia Cívica, Convivencia Cívica Catalana, Regeneración Democrática, Movimiento Cívico 12-O, Profesores por el Bilingüismo, España Generosa i Españoles de a Pie. Al cartell que convocava la manifestació hi apareix tan sols una bandera espanyola.\nLa marxa ha arribat després de la gran manifestació que va tenir lloc –també a Barcelona– el 8 d'octubre, en aquest cas convocada únicament per SCC, que va aplegar prop d'un milió de persones –segons l'organització–, unes 350.000 segons la Guàrdia Urbana.


El Festival de Música cristiana “Canòlich Music”, que se celebra al Principat d’Andorra des de fa set anys, ha convocat els joves i adolescents, a Sant Julià de Lòria, els propers 22 i 23 de novembre. Aquest encontre porta per títol “Atreveix-te, sigues tu mateix”, i hi ha com a convidats Vocal Groove, Cesc, Dj Nira i Dj Garden, amb un programa pel matí de divendres dia 22, que acaba a les 16:00 en horari lectiu de les escoles, i un programa per dissabte 23 que inclou durant tot el dia jocs, tallers de reflexió i acompanyament, una Eucaristía animada per Vocal Groove, i un temps de concerts al Centre Esportiu. Aquest és un esdeveniment musical únic a Catalunya i Andorra, i dels pocs que hi ha a Espanya.\nEl Festival es va presentar el dimarts 12 de novembre, en una roda de premsa en la que van ser presents Mn. Pepe Chisvert, Delegat d’Ensenyament i per la Consellera d’Afers Socials del Comú de Sant Julià de Lòria, Sra. Francesca Barbero.\nVan anunciar per aquesta setena edició del Festival Canòlich Music un canvi de format encara que mantenint la unió entre música i espiritualitat. Amb el lema “Atreveix-te. Sigues tu mateix”, el Consell de Joves que ha participat en la coordinació de l’activitat vol fer reflexionar als participants sobre la influència de les xarxes socials en les seves vides, particularment, i de la societat, en general.\nEl divendres 22 de novembre hi participaran, en horari lectiu, els alumnes de 1r i 2n d’ESO de les tres escoles confessionals d’Andorra i de La Salle de La Seu d’Urgell. L’endemà i durant tot el dia –i part de la nit- el festival s’obre a tots els participants a partir de 3r d’ESO. Un format que vol adaptar-se als gustos i necessitats dels participants.\nEls concerts es realitzaran al Centre Esportiu divendres a la tarda i dissabte a la nit. Aquesta edició comptarà amb la participació de DJ Garden, artista andorrà que ha punxat amb èxit en diverses festes de jovent del país; DJ Nira, que va cloure l’edició de l’any passat amb molt bones sensacions i que les enquestes post-festival van promocionar com a repetidor d’aquesta nova edició, i Cesc, vocalista del grup guanyador de la primera edició del “Dona’t a conèixer”, el concurs de joves promeses del Canòlich Music, i que ara, ja en solitari, vol sorprendre tal i com va fer en el seu pas pel programa “Factor X”.\nDestaca la participació de Miki Núñez. L’amistat i la col·laboració entre Cesc i Miki ha fet que els dos músics hagin decidit venir al festival. Miki es va donar a conèixer per haver participat en el concurs Operación Triunfo 2018 i haver representat Espanya al Festival d'Eurovisió 2019 amb la cançó «La venda». El 13 de setembre de 2019 va crear el seu primer disc en solitari Amuza (que significa "diversió" en esperanto). Aquest disc es va esgotar a Catalunya a la setmana de sortir.\nLa música tindrà també un pes important en l’Eucaristia –on es convida al públic en general- de dissabte a la tarda, doncs es recupera l’esperit gòspel amb el grup català Vocal Groove, per omplir la també renovada església parroquial de Sant Julià de Lòria d’espiritualitat i vivència cristiana. Tant divendres com dissabte al matí els participants podran posar-se a prova en “l’escape town” que els farà reflexionar sobre l’ús i abús de les xarxes socials a través d’un recorregut que els portarà a visitar diferents espais de Sant Julià de Lòria. Dissabte a la tarda també podran participar en diversos tallers relacionats amb la música, la fe i la solidaritat que es realitzaran el Centre Cultural i de Congressos Lauredià.


Igualada estrena la Capital de la Cultura Catalana amb més de 250 activitats previstes pel primer quadrimestre — Ajuntament d'Igualada\n14º max. / 0º min. 25/01/2022 23:54\nSou a: Inici / Noticies / Igualada estrena la Capital de la Cultura Catalana amb més de 250 activitats previstes pel primer quadrimestre\nEl dia 5 de febrer, a les 19:30 h, a la Basílica de Santa Maria, tindrà lloc l’acte inaugural de capitalitat amb l’obra Llibre Vermell de Montserrat dirigit pel Mestre Jordi Savall\n“El repte del segle XIX: el col·lapse ecològic” serà el següent Diàlegs capitals que abordaran l'antropòloga i enginyeria Yayo Herrero i l’enginyer especialista en anàlisi del cicle de vida i canvi climàtic, Pere Fullana. Conversaran per exposar els principals reptes mediambientals actuals a través d’una narrativa que faci intel·ligible la noció de col·lapse ecològica i oferir noves fórmules per conjugar la vida i el medi ambient. Tindrà lloc el dia 17 de març, a les 19:30 h, al Teatre Municipal de l’Ateneu.\nAl març s’instal·larà la primera Petita Biblioteca Lliure al barri de Fàtima, davant del centre cívic. S’inaugurarà el dissabte 26 de març, a les 12 h, amb una Hora del Conte a càrrec d’Anna Garcia i els Músics del Parc. El dia 6 d'abril, a les 18 h, està previst inaugurar la segona Petita Biblioteca Lliure al barri Montserrat, a la placeta de davant del Centre de Dia.\nParal·lelament a la festivitat i amb motiu de la celebració del bicentenari, es podrà veure l’exposició Bicentenari, Antic Gremi de Traginers d’Igualada 1822 - 2022 del 13 al 30 de gener a la Sala Municipal d’Exposicions. El dijous 13 de gener, al Teatre Municipal de l’Ateneu, tindrà lloc la Presentació del Bicentenari de l’Antic Gremi de Traginers d'Igualada i del 25è aniversari de la Federació Catalana dels Tres Tombs amb una conferència a càrrec de Marta Vives Sabaté, directora de l’Arxiu Comarcal de l’Anoia. L’exposició “Els programes i cartells dels Tres Tombs d’Igualada”, del 17 a l’11 de febrer a la Sala d’exposicions de l’Arxiu Comarcal i presentació del llibre Dos-cents d’Oriol Solà i Prat. El dissabte 26 de març, tindrà lloc al Teatre Municipal de l’Ateneu, la presentació del llibre de fotografies “Igualada, 200 anys de gremi de traginers” i el concert de “Músiques de pel·lícules” a càrrec de la Banda de Música d’Igualada sota la direcció de Concepció Ramió i Diumenge, les entrades per aquest acte es podran adquirir a www.tiquetsigualada.cat.


Bestiari, gegants i dimonis feren de la vila un polvorí de tradició\nAvui es culmina tot un any d'actes commemoratius del 25è aniversari d'Aires de Pagesia\nTomeu Obrador | 07 octubre 2001\nSi Sant Joan ja és de per si un poble arrelat a les tradicions i costums populars de l'interior de Mallorca i, en concret, del cor de la comarca del Pla, ahir es visqué una jornada de festa que accentuà encara més aquestes qualitats i el transformà en un escenari idoni per a l'expressió dels elements autòctons. Amb motiu del 25è aniversari del grup folklòric local Aires de Pagesia, aquest vespre es culmina amb un recital de música a càrrec de Ximbomba Atòmica tot un any ple d'activitats commemoratives de tan especial aniversari.\nAhir horabaixa, una Mostra de Bestiari Festiu de Mallorca, amb l'acompanyament de gegants, dimonis i xeremiers, féu el gaudi tant dels més petits com dels majors de la vila. Es Corb de Sant Nofre de Sant Joan, es Drac, sa Vibria, es Porc, es Voltor i sa Cucafera (de Palma), i na Marranxa d'Alaró, ambientaren els carrers més emblemàtics de misteri, juntament amb els tradicionals i incansables dimonis, i els elegants i majestuosos gegants d'Inca, Palma i Calvià. L'acte fou patrocinat pels departaments de Cultura del Govern de les Illes Balears i Consell de Mallorca, amb l'organització d'Aires de Pagesia, i la col·laboració de sa Granera, Federació de Bestiari Festiu de Mallorca i l'Ajuntament de Sant Joan.\nMiquel Ferretjans, president de la Federació de Bestiari, expressà la seva satisfacció per la celebració de tan singular encontre. «És el primer cop que a la part forana coincideixen aquests elements propis de l'Illa. Els grups de percussió, grallers i xeremiers amenitzen la desfilada i, tot plegat, l'acte serveix per impulsar la dinamització de la cultura popular». Coets, foc, pòlvora i fum convertiren el centre de la localitat en un polvorí de tradició. La plantada de les peces del Bestiari tingué lloc a la plaça Constitució, on es congregaren prop de 200 veïns per contemplar les figures festives.\nAquí, es va poder veure com els animadors del Corb, Drac, Porc, Vibria, Voltor, sa Cucafera i na Marranxa els donaven vida i moviment. D'aquestes peces, una féu ahir la seva estrena davant el públic: sa Cucafera de Palma. Es tracta d'un «animalet per fer bauxa», segons Aina Fuster, professora d'un grup de ball de bot infantil de Ciutat. El cuc fou portat per cinc nins i nines, i destacà per la seva vistositat. Al vespre va tenir lloc una ballada popular, amb l'actuació d'Aires Vileros de Santa Margalida, Estol de Tramuntana de Sóller i els autèntics protagonistes locals, Aires de Pagesia de Sant Joan.


Fernández Díaz condecora l'advocada del sindicat policial que es va querellar contra Mas | NacióDigital\nFernández Díaz condecora l'advocada del sindicat policial que es va querellar contra Mas\nMaría Ponte lidera l'acusació particular pel 9-N i ha lluitat perquè es mantingui el delicte de malversació, que implica penes de presó | El ministre també va condecorar el president del TSJC, en el càrrec des del gener, però aquest la va rebutjar per matenir la "neutralitat"\nper Ferran Casas , 24 d'octubre de 2016 a les 21:47 |\nEl ministre de l'Interior en funcions, Jorge Fernández Díaz, va ser reprovat la setmana passada per la majoria absoluta del Congrés. Va afirmar que és el preu que li toca pagar per ser "la bèstia negra" de l'independentisme. Tot plegat s'explicava per l'anomenada "operació Catalunya", la guerra bruta policial, judicial i informativa contra el procés sobiranista que ell comanda des de la seu del ministeri al passeig de la Castellana. Aquesta "guerra" té, òbviament, peons. I una d'elles és l'advocada María Ponte. El nom diu ben poca cosa al gran públic, però va ser la lletrada que va redactar i presentar una de les querelles contra l'expresident Artur Mas pel procés participatiu del 9-N. I fa uns dies el ministeri de l'Interior la va condecorar amb la creu al mèrit policial amb distintiu blanc.\nA Mas i a les exconselleres Joana Ortega i Irene Rigau els investiga el Tribunal Superior de Justícia de Catalunya (TSJC) per un delicte de desobediència i prevaricació. Ponte és l'advocada del Sindicat Professional de la Policia (que agrupa comandaments del cos) i és qui lidera l'acusació particular del cas, on també hi ha el sindicat ultra Mans Netes i la Unió Federal de Policia. La lletrada condecorada per Fernández Díaz en un gran acte públic va redactar poc després del 9-N la querella i ara fa uns dies va recórrer contra la decisió del TSJC de no jutjar Mas també per malversació de fons. Insistien que als delictes de desobediència i prevaricació calia afegir-hi aquest darrer, que incorpora penes de presó. En el cas de l'expresident pretenien una condemna de sis anys que se sumaria a multes i inhabilitacions.\nL'advocada María Ponte. Foto: ND\nCada any, a primers d'octubre, coincidint amb la festa patronal de la policia espanyola (els Ángeles Custodios) s'imposen desenes de medalles, tant a agents del cos com a personal aliè. Les que s'imposen a membres del cos, algunes d'elles remunerades, han servit durant el mandat de Fernández Díaz per agrair els serveis prestats als comissaris més afins al PP i han dut polèmica. També les no remunerades com ara quan Fernández Díaz va condecorar una verge. Enguany, entre els reconeixements a persones no vinculades al cos i no remunerats hi havia Ponte i Matilde Benede, una altra treballadora del sindicat de quadres policials.\nFonts policials donen per fet que el sindicat ha actuat en tot el procés relacionat amb el 9-N "seguint instruccions" del ministre de l'Interior per mirar de complicar la situació processal dels impulsors del procés participatiu que va substituir la consulta prohibida pel TC. De fet, el SPP (que es defineix com a "policia patriòtica") ha sortit diverses vegades en defensa de Fernández Díaz davant les crítiques dels "desagraïts" de l'oposició. A la web del sindicat encara hi ha penjat el comunicat on Ponte es felicita, com a signant de la querella, de la seva admissió a tràmit.\nVinculada a Fuster Fabra\nPonte és una advocada amb posicions molt conservadores i que va arribar al món del sindicalisme policial de la mà del seu mentor, l'advocat català José María Fuster Fabra, que ara és proper a Ciutadans però que havia estat vinculat a Fuerza Nueva. Fuster Fabra va defensar el general de la Guàrdia Civil (i testimoni del seu casament) Enrique Rodríguez Galindo, que va ser condemnat per practicar terrorisme contra militants d'ETA.\nBarrientos la va rebutjar\nEntre les medalles que concedia aquest any Interior hi havia, a més de Ponte, el president del TSJC, Jesús María Barrientos, de tendència conservadora, que va substituir al gener Miquel Àngel Gimeno, actual director de l'Oficina Antifrau de Catalunya, després que el PP el considerés "tou" amb el procés català. Barrientos ha de jutjar Mas i, per evitar segones lectures, va rebutjar la condecoració de Fernández Díaz per mantenir la "neutralitat".\nUn informe policial confirma l'«operació Catalunya»\nL'acusació popular del 9-N reclama al TSJC que també jutgi Mas per malversació de fons públics\nEls imperdibles, Judici al 9-N, Política, procés català, judici 9-N, 9-N, operació Catalunya, Jorge Fernández Díaz, Artur Mas\nPer remigio III el 27 d'octubre de 2016 a les 11:16\nEsperem que a qui corresponga estiga prenent nota per escrit de totes les malifetes d'aquest fenomen de l'Opus per tal que quan hi haja democràcia real el puguen posar davant del Tribunal de la Haia.\nPer Anònim el 27 d'octubre de 2016 a les 03:40\nQuan Catalunya sigui independent aquest miserable ha d'esdevenir "PERSONA NON GRATA" al territori català. OBLIGAT.\nPer Anònim el 26 d'octubre de 2016 a les 12:13\nA un pais normal ,aquest home estaria a la presó .\nFelicitats anònim de les 17:24\nPer Anònim el 26 d'octubre de 2016 a les 00:39\nMolt bó el teu vers. Pel que fa a la primera estrofa, tranquil. Estic convençut que quan siguem independents i tinguem la nostra legalitat, aquest home serà jutjat per conspiració contra l'Estat Català i les seves institucions. Acabaran a la presó ell i el Marcelo.\nFastic de pais i de corruptes\nPer Anònim el 25 d'octubre de 2016 a les 19:14\nUn exemple de lo que governa escanya ,sense independencia de la justicia i la majoria corrumputs i amb carta blanca . Fastic de pais,marxem ja\nNo és "la bèstia negra" de l'independentisme, és la mà negre del franquisme!\nPer Anònim el 25 d'octubre de 2016 a les 17:39\nSegons tota Europa el ministre Fernández Díaz ha de dimitir. Molts països com Letònia, Bèlgica, Suècia, Dinamarca, etc., estan assabentats (per traduccions de documents) del que està fent l'estat espanyol contra Catalunya. El que fa a les ambaixades, amb l'espoli brutal del PIB català, amb els jutges adoctrinats per l'estat com el TC i la fiscalia contra polítics demòcrates... Des d'Europa veuen que l'estat espanyol s'enfonsa per culpa de no permetre un referèndum. Desde Regne Unit ja diuen que la millor sortida és fer el mateix que va fer Cameron, que treballin "en positiu" per a intentar que la gent vulgui quedar-se dins de l'estat.\nPer justícia, a la presó!!\nPer Anònim el 25 d'octubre de 2016 a les 17:24\nVull la nació catalana lliure de tanta opressió, i al ministre, Fernández Díaz, per justícia, a la presó! No vull veure més misèria a les llars dels catalans, volem els 15.000 milions què ens roben, cada any! Ens tracten amb menyspreu, només ens donen engrunes, i ens volen empresonar per treure al carrer les urnes! Catalans, ja en tenim prou! Catalans, per Catalunya!!!\npensava que ja era a la presó !!\nPer Anònim el 25 d'octubre de 2016 a les 17:19\nm,han dit que l,empresonaran despres de de Tots Sants !!\nFernández Díaz, marxi al Vaticà, i que Déu li perdoni, perquè els catalans...\nPer Anònim el 25 d'octubre de 2016 a les 16:50\nMai de la vida el perdonarem..."Les hemos destrozado el sistema sanitario" Persona Non Grata en tot Catalunya!!!!\nBIEN PEINA PA LA OCASION\nPer Finni Pel Roig el 25 d'octubre de 2016 a les 13:31\n"Maria, ponte bien que ti vi a dar una medallica del santo àngel Marcelinito ".\nAquest home esta malalt!!!\nPer Anònim el 25 d'octubre de 2016 a les 12:23\nAmb el títol es suficient.\nPer ansole el 25 d'octubre de 2016 a les 11:58\nPP és partido podrido, supongo\nJa triguem !!\nPer Anònim el 25 d'octubre de 2016 a les 11:57\nN'hi ha que només serveixen que per posar medalletes i carregar-se el nostre servei sanitari, fotem el camp !!!\nFernández Díaz, una raó inmensa per a marxar de l'estat espanyol!\nPer Anònim el 25 d'octubre de 2016 a les 10:09\nQue Fernández Díaz continuï de ministre és una raó inmensa per a sortir de l'estat espanyol. L'agafen in fraganti amb una trama maquiabélica contra Catalunya (Operación Cataluña) i la fiscalia arxiva el cas. I es passeja tan campant, condecorant amb medalles els seus "colaboradors"!!! Quina persona que visqui a Catalunya, veient aquest atac brutal a Catalunya que ha quedat impune i arxivat, no vol la independència?\nUna altra marededéu????\nPer Urraquilla Serrana el 25 d'octubre de 2016 a les 09:56\nTambé deu ser verge.\nPer Anònim el 25 d'octubre de 2016 a les 09:44\nUna condecoració totalment merescuda.\nPotser també és verge....\nPer Ramonet el 25 d'octubre de 2016 a les 07:40\nMedalles,fanfàrria,etc.....segons l'anunci,nosaltres paguem impostos per a que aquests montin els seus saraus.\nFernández Díaz molt somrient, "Les hemos destrozado el sistema sanitario"\nPer Anònim el 25 d'octubre de 2016 a les 00:05\nLa sanitat catalana i 7,5 milions de catalans li donarem a vostè la medalla de "Persona Non Grata" a tots els pobles de Catalunya. Marxi a Santander amb Daniel De Alfonso! I que els acompanyi Margallo, pels treballs antidemocràtics fets a les ambaixades de Suècia, Bèlgica, Letònia, etc., contra els catalans i contra Catalunya.\nla falsedat i el comportament deshonest\nPer Anònim el 24 d'octubre de 2016 a les 23:53\nsón la bandera de funcionaris de tota mena i del govern espanyol\nSi no pots aparcar, ja saps...et aconsegueixes un àngel\nPer Edgar D. el 24 d'octubre de 2016 a les 23:42\nEl premi va ser la medalla de l'àngel de la guàrdia del fatxa Fernández.\nPer Alfindepe el 24 d'octubre de 2016 a les 23:13\nAquest home no toca ni el piano, ni la viola, ni sap llegir solfeig. La propera medalla a la cabra i els coloms de La Cibeles. Ah, i a en Florentino Perez a canvi d'un bon lloc al Bernabeu. I interpreteu això com volgueu.\nPer Anònim el 24 d'octubre de 2016 a les 22:34\nI en Franco també va condecorar el teu pare, sr. ministre, per entrar triomfal per la Diagonal al final de la guerra que ells havien provocat, després de fer cap a un milió d'espanyolets morts. A casa seva, ministre, també devien gaudir de la victòria veient com era trepitjada Catalunya. Au va, que la història existeix.\nMEDALLES A GO-GO\nPer ALBERT MORENO el 24 d'octubre de 2016 a les 22:13\nEs la seva especialitat... condecorar verges i no tant verges... presumptament... clar. SALUT,REPÚBLICA I JUSTICIA SOCIAL.


Esports d'aventures - El Ripollès Turisme\nViu els esports d’aventura al Ripollès\nA qualsevol època de l’any, al Ripollès hi trobaràs una àmplia oferta d’esports d’aventura, enmig d’un entorn natural excepcional.\nUna gran diversitat d’esports d’aventura al Pirineu més proper\nA Ribes de Freser, hi trobem la Via ferrada de la Roca de la Creu, una activitat que et permetrà viure la natura fent exercici d’una forma diferent. Un camí senyalitzat i equipat amb material estratègicament preparat perquè gaudeixis d’una experiència única sense córrer cap risc.\nUn dels esports més exigents dels qualificats de muntanya és sens dubte l’escalada. Al Ripollès hi trobaràs multitud de sectors d’escalada amb diversitat de vies de tots els nivells. Tots estan situats en espais bucòlics com són Montgrony, Ogassa o el Gra de Fajol.\nEl Ripollès és un lloc idíl·lic per a la pràctica d’aquesta disciplina, amb una gran varietat de muntanyes, crestes i corredors de totes les dificultats.\nL’alpinisme és un esport que consisteix a fer ascensions a muntanyes d’alt nivell, generalment, amb un grau de dificultat. És considerat habitualment una de les modalitats de muntanyisme, és també un esport de risc i això implica factors aliens al practicant. La meteorologia, les allaus i les escletxes en zona glacials que comporta una són els principals factors intrínsecs al medi a tenir en compte.\nVols gaudir dels salts d’aigua, ponts de pedra o altres formacions espectaculars a través del curs d’aigua? El Ripollès és una comarca d’aigua on no pot faltar la pràctica del descens de barrancs.\nEl descens de barrancs és una activitat d’alt nivell en la qual s’han de dominar les tècniques de cordes i s’han de conèixer el comportament de les aigües vives en espais engorjats.\nAquí podreu trobar algunes propostes per fer al Ripollès, d’entre moltes altres possibilitats.\nLes condicions orogràfiques i meteorològiques del Ripollès, fan que esdevingui una de les poques zones on es pot volar en diferents moments de l’any amb uns desnivells importants.\nVols informació detallada de la zona, entendre les variacions dels vents de vall i les tèrmiques segons quin sigui el vent dominant? Consulta el mapa de Hike & Fly del Ripollès


L'Agenda Cultural de la Diputació del 28 de març al 3 d'abril\nTemps estimat de lectura: 18 minuts\nImatge de www.marqalicante.com\nLa Diputació d'Alacant presenta l'oferta cultural del 28 de març al 3 d'abril.\nEs troba situada al Campello i és un dels enclavaments arqueològics alacantins coneguts des de fa més temps. La Illeta dels Banyets és un promontori estret i llarg on s'ubica un jaciment de gran importància per la seua àmplia seqüència cultural, ja que s'hi han identificat restes de l'Edat del Bronze, previs a les que conformen un assentament ibèric i els que queden d'una vil·la romana, a més de la presència de materials islàmics que ens parlen d'una ocupació, de caràcter esporàdic, a l'Època Medieval. L'horari és de dimarts a dissabtes de 10 a 00 i de 14 a 00 hores, i diumenges i festius de 15 a 30 hores. Dilluns tancat.\nDissabtes: 11:30 i 16:30 hores\nVisites al centre d'interpretació:\nDissabtes i diumenges: de 9 a 00 hores\nEXPOSICIONS PER VISITAR\nEl nom de 'La finestra de l'art' sorgeix amb la idea de recuperar la porta d'accés antiga de Palau de el segle XVIII i difondre mitjançant una exposició a artistes amb una trajectòria de reconegut prestigi i presents en la col·lecció de la Diputació d'Alacant.\nEl nou espai s'inaugura amb Maria Chana de el Castell i la peça Sense Títol, concebuda per a una exposició a Egipte el 2006 i donada el 2021 a la col·lecció de la institució provincial. En ella, Chana desplega el seu propi llenguatge creatiu en què combina colors vibrants en unes taques denses i altres més diluïdes per aconseguir un efecte de transparència. El seu estil és abstracte i en paraules de l'artista "evoca poèticament a la naturalesa".\no La generació figurativa. Premis per a la creació d'un museu\no Del informalisme a l'abstracció mediterrània\nEl MUBAG recupera com a espai expositiu l'àmplia galeria de la planta baixa, antic zaguán del palau, per mostrar peces del segle XX de la col·lecció artística de la Diputació d'Alacant. S'han seleccionat dihuit obres, realitzades dels anys 60 a finals dels 80, per artistes espanyols de gran projecció internacional que van apostar per transformar l'art, amb l'ús d'originals materials i amb la creació de nous llenguatges.\no Escola de Dibuix de l'Consolat\no Alacant, paratge exòtic. La mirada de Didier Petit de Meurville (1793-1873)\nLa mostra, prorrogada fins al 26 de juny del 2022, reuneix vint-i-cinc obres inèdites del diplomàtic i pintor francès Didier Petit de Meurville realitzades durant el seu càrrec de vicecònsol francès a Alacant. A Dider Petit li va acollir un Alacant emmurallat i un port en ple apogeu comercial, com així ho representa en diverses vistes de la ciutat.\no D'acord. Emilio Varela i els seus contemporanis\nL'ampli llegat pictòric que custòdia el museu del reconegut artista alacantí de la primera meitat del segle XX, Emilio Varela, es mostra en este nou espai al costat d'obra dels seus contemporanis. Una selecció de més de cinquanta pintures de Varela, entre paisatges, bodegons i retrats, que es podrà contemplar al costat d'altres de Lorenzo Aguirre, Rigoberto Soler, Vicente Albarranch i Gastón Castelló.\nPUBLICACIONS DIGITALS DEL MUBAG\nLes publicacions següents es poden consultar a la pàgina web del MUBAG www.mubag.es\no Catàleg exposició: 'Dones. Entre Renoir i Sorolla'\nAmb motiu de l'exposició 'Dones. Entre Renoir i Sorolla', al MUBAG, s'ha elaborat una publicació digital que conté, a més d'articles que ens endinsen més extensament als àmbits i artistes que componen la mostra, el catàleg complet d'obra exposada a sala.\no Catàleg exposició: 'Alacant, paratge exòtic'\no Revista divulgativa: Quaderns del MUBAG\nDes de l'obertura del Museu el 2001, s'impulsa, per primera vegada, l'edició de la revista Quaderns del MUBAG, de periodicitat anual. El seu llançament, el desembre del 2021, coincideix amb el vint aniversari del centre. Esta publicació completa, en paper i també en format digital, aborda la història de l'art, la museografia, i les exposicions, col·leccions i activitats del museu.\nCONCERTS AL MUBAG\no Audicions Joves Músics\nEstudiants dels diferents departaments musicals del Conservatori Superior de Música Óscar Esplá i del Conservatori Professional de Música Guitarrista José Tomás ofereixen audicions al Museu. El dijous 31 de març a les 18:00 hores tindrà lloc un concert a càrrec dels alumnes del Departament de Cambra del Conservatori Superior de Música Óscar Esplá.\no ADDA Jove Les nostres bandes i orquestres\nEl dimarts 29 de març a les 19 hores tindrà lloc l'audició oferta pels estudiants del Màster en Interpretació i Investigació del Conservatori Superior de Música d'Alacant Óscar Esplá. L´actuació comptarà amb la participació de les professores pianistes de repertori Patricia Alcalá, Cristina Cámara i Pamela Pérez. Entrada lliure mitjançant invitació.\no Temporada Simfònica: ADDA Simfònica\nL'Orquestra de l'ADDA oferirà un concert emmarcat a la temporada simfònica, sota el títol 'La cançó de la terra', dijous 31 de març a les 20:00 hores. El director titular Josep Vicent estarà al capdavant d'ADDA Simfònica amb la mezzosoprano Cristina Faus i el tenor Ramón Vargas.\nCicle 'Alacant: Una província de festa': Taula rodona\nEl dimarts 29 de març a les 19:00 hores tindrà lloc a la Casa Bardin la primera sessió del cicle “Alacant: Una província de festa” amb una taula rodona sota el títol 'Les festes de la província i els sectors productius'. Moderat per la presidenta de la Unió d'Entitats Festeres de Moros i Cristians (UNDEF), Pepa Prats, el debat inaugural comptarà amb la participació del director de la Societat Recreativa Musical d'Altea La Vella, Andrés Colomina, presidenta de l'Associació de Empreses del sector de l'Artesarnia Festera de Villena, Àngela Jordán, el president del Gremi d'Artistes de Fogueres, Joaquín Rubio, el gerent de Pirotècnia Ferrández, Manuel Ferrández, i el tècnic en art floreal, Juan Carlos Armengol.\no Cicle 'Patrimoni Documental': Biblioteca dels llibres feliços\nEl Col·legi de Notaris d'Alacant acollirà dimecres 30 de març a les 19 hores una conferència de Manuel Desantes, catedràtic de Dret Internacional Privat a la Universitat d'Alacant, sobre la Biblioteca dels llibres feliços. Esta col·lecció privada, donada al Col·legi de Notaris, està composta per 30 volums i inclou 4.200 incunables i altres exemplars de valor històric extraordinari.\no Cicle 'Alimentant Pluges': Nelo Curti\nL'escriptor Nelo Curti protagonitza una nova sessió del cicle poètic 'Alimentando Lluvias' que tindrà lloc el dijous 31 de març a les 19 hores a la Casa Bardin.\no Fira del Llibre\nDivendres, 1 d'abril: L'Espai Sèneca d'Alacant acull la inauguració de la Fira del Llibre d'Alacant amb la conferència d'Elena Medel a les 18 hores.\nDivendres, 1 d'abril: El poeta alacantí Joaquín Juan Penalva presenta el llibre La mirada circular de Félix Pillet a l'Espai Sèneca a les 19 hores.\no Publicacions: El Tapís de la Pitxotxa\nEl dissabte 2 d'abril, a les 11 hores, tindrà lloc a la Casa Modernista de Novelda la presentació del llibre El Tapís de la Pitxotxa de Rosanna Arango.\no Convocatòries obertes\nConcurs Trobades d'Art Contemporani 2022 (EAC 2022). Presentació de sol·licituds fins al 4 de maig de 2022 bit.ly/ConcursoEAC2022\nPremis del Documental Alacantí (DOCS ALC). Presentació de sol·licituds fins al 4 de maig del 2022 bit.ly/DocsALC2022\nPremis i Ajuts a la Recerca 2022. Presentació de sol·licituds fins al 29 d'abril de 2022 bit.ly/AyudasInvestigacion2022\no Palau Provincial: Exposició 'Miguel Hernández, a plena llum'


SPOLING cadires altes amb pretensors de cinturons de seguretat - Negre / blanc (20145059) - opinions, comparació de preus\nnombre d'article 201.450.59\n-Skladnoy; fàcil d'emmagatzemar.\n-Per Una butxaca del darrere pràctica per a l'emmagatzematge.\nLa coberta extraïble es pot rentar a la rentadora.\nAmple: cm 53\nProfunditat: 63 cm\nAlçada: cm 92\ntub / Marc del metall: Acer, Revestiment epoxi / polièster en pols\nTela / Farciment: 100% Polièster\nblanc, Cadira alta amb pretensors dels cinturons, cadires altes, viver, SPOLING, negre\nSTUVA Canvi de taula amb calaixos 3 - Blanc / Negre\nQuan el nadó creix, taula per canviar fàcilment es transforma en un escriptori i un lloc còmode per jugar. Per això, només cal ometre la superfície de la taula.\nLa taula es pot treure fàcilment per netejar. Cadira de nadó; un nen pot seure a la taula i aprendre a menjar per si mateixos.\nFunda nòrdica TITTAPO i 1 funda de coixí\ntela de cotó gruixut proporciona la força i la suavitat de la roba de llit.\nSTUVA Combe per a l'emmagatzematge amb portes / calaixos - blanc / negre\nLes portes amb límit integrat tanca suau i silenciosament.


Minecraft: La Comarca « Videojocs i Educació\nLa Comarca és la segona sèrie del canal en la què s’ofereix un acostament més avançat a la construcció amb el Minecraft. En aquesta sèrie emprenem el repte de construir una comarca, amb diferents pobles i viles, cadascun amb les seves particularitats i un sistema de connexió i desplaçament entre els diferents nuclis de la sèrie.\nLa idea original és desenvolupar diferents entorns, tenint en compte diferents aspectes de la organització social i la nostra cultura, per a la creació de zones, pobles i edificis que reprodueixen, en la mesura del possible, les característiques reals de les nostres comarques.\nReproducció de tipus d’edificis funcionals als pobles, organització dels mètodes de producció d’aliments, supervivència col·lectiva i individual, etc. Tot això amb un to didàctic i educatiu per a transmetre les habilitats i competències necessàries als docents per a ser capaços d’adaptar móns a les necessitats pròpies o crear-ne de nous personalitzats i en funció d’uns objectius pedagògics concrets.\nAlhora, “La Comarca” és una sèrie que seguirà l’evolució del videojoc Minecraft, saltant a la darrera versió del joc en el moment de la seva publicació i incorporant no només les noves possibilitats creatives, sinó també els passos tècnics necessaris per a adaptar mons ja existents a les darreres versions del joc.\nMinecraft és un videojoc en constant evolució i que incorpora noves funcionalitats, paisatges, entorns, elements, blocs, animals, etc. en cada nova versió. Donat aquest fet és molt important aprendre, també, quins són els passos necessaris per a fer el salt entre versions.\nCapítol 1: “Els inicis”\nCapítol 2: “Construint la primera base”\nCapítol 3: “Casa Acabada i primer corral”\nCapítol 4: “El Camí a l’infern”\nCapítol 5: “Encanteris i Fortalesa Infernal”\nCapítol 6: “Exploració i recerca de l’END”\nCapítol 7: “El Drac de l’End”\nCapítol 8: “Les Ciutats de l’END”\nCapítol 9: “Esquelets Abismals i el Wither”\nCapítol 10: “Far i Magatzem”\nCapítol 11: “Interior Magatzem”\nCapítol 12: “Exploració Aquàtica”\nCapítol 13: “Construint el Poble”\nAmb aquest capítol comencem la tercera i definitiva sèrie de Minecraft educatiu al canal. En aquest cas una sèrie més avançada, en la que ja no atendrem als factors més bàsics, però en la que experimentarem el joc des d’un punt de vista més realista, tal com ho faria un jugador estàndard. Recorrerem la història del minecraft, les diferents dimensions que ens ofereix i tots els aspectes més avançats\nDesprés de molt voltar trobem una zona adient per als nostres interessos. Comencem a explorar-la i a donar forma a la primera base de la sèrie. Avancem en la construcció del refugi plantejant una vivenda àmplia i prou gran com per a ser-nos útil durant uns quants capítols. Aquesta base serà el primer dels escenaris que desenvoluparem al llarg de la sèrie, definint camins, camps i corrals així com alguns edificis de “serveis”.\nEn aquest tercer capitol de la Comarca presentem la casa ja acabada i iniciem el procés cap a l’autosuficiència amb la construcció dels primers corrals. Primer pas necessari per a aconseguir una base inicial que ens permeti disposar dels recursos necessaris per a la supervivència\nEn aquest capítol de La Comarca, avancem en la resolució del lore del joc, començant a preparar la visita a l’infern. Creem una zona per a encantar, fem el manteniment bàsic dels nostres corrals i cultius, i decorem la zona del portal a l’infern.\nEn aquest capítol de la Comarca, preparem l’equip per anar a l’infern i lluitar a la fortalesa infernal. Encantem les armes, a la nostra taula d’encanteris i anem a la fortalesa infernal a aconseguir vares flamejants. Un pas més en el coneixement i la resolució del “lore” del joc.\nEn aquest capítol de la Comarca anem a la recerca del portal a l’END. Per a fer-ho anem a buscar perles d’ender, requisit indispensable per a trobar la fortalesa de l’end. Alhora explorem una mica la zona propera a la base principal.\nEn aquest capítol de La Comarca finalment anem a matar el Drac. L’últim monstre del joc que ens donarà accés a les ciutats de l’End, on podrem trobar objectes exclusius que no s’ofereixen en lloc més del món del minecraft.\nEn aquest capítol, després de derrotar al drac, visitem les ciutats de l’END. Ciutats on podem trobar diferents blocs i productes interessants, sobretot les èlitres que ens permetran volar pel món del Minecraft.\nEn aquest capítol anem a matar l’últim monstre del joc: El Wither, procés clau per a poder construir un far que ens doni poders especials! Per a fer-ho, anem a l’infern a aconseguir calaveres d’esquelets abismals i comencem a preparar el magatzem de la base.\nEn aquest capítol de La Comarca, després de matar al wither construim el nostre Far per a tenir altes capacitats d’excavació. Alhora comencem la construcció de la nostra cova-magatzem, un espai imprescindible per a tenir els nostres recursos endreçats. A més a més ens servirà per a explicar a crear entorns orgànics amb l’ús dels blocs del Minecraft.\nEn aquest capítol acabem el magatzem-cova amb la decoració interior. Afegim diferents textures i elements naturals per a complementar la decoració. Alhora, modifiquem i adaptem l’entrada de la cova per a aconseguir el look que busquem.\nEn aquest capítol anem a explorar les noves zones del Minecraft, els tresors amagats, els vaixells enfonsats i tot un seguit de noves modificacions del joc. Trobem un mapa del tresor amagat i anem a buscar-lo!\nEn aquest capítol expliquem la planificació de tota la zona del poble: les cases, els edificis d’oficis, els camps, corrals, etc. I comencem a construir el mercat, zona central per a l’arribada i distribució de mercaderies al poble.


El blog de Gabriel Bibiloni » Amb la cara desfigurada\nAmb la cara desfigurada\n30 març 2008 | Categoria: Llengua\nHo ho escrit diverses vegades i ho escriuré les que calgui: la fonètica, la pronunciació, és la cara de la llengua, la fesomia que es copsa al primer cop d’orella. Part essencial de la personalitat de l’idioma. Aquesta cara del català, única i irrepetible, que ens singularitza i ens diferencia dels altres, s’ha mantingut intacta fins ara, i encara hi ha una part important de la nostra societat que la hi manté. Però fins quan?\nLa desfiguració de la fonètica catalana ha estat una conseqüència de la irrupció dels catalans en la pràctica intensiva de l’espanyol en temps podríem dir que recents. Parlar espanyol sense accent català ha estat un dels objectius nacionals a què els catalans s’han dedicat amb més entusiasme, i això ha comportat tot un canvi d’hàbits articulatoris que s’han acabat aplicant al català. Tot va començar amb la substitució de la el (o ela) catalana per la el espanyola en uns cercles de senyores repipis, per la qual cosa el fenomen es va anomenar parlar bleda. Avui la el bleda és un càncer que s’ha ensenyorit de quasi tot el cos del pacient. Després vingué el ieisme que ja ha atacat la major part dels joves urbans. I el xava, inicialment un dialecte social, convertit ara en el parlar normal dels joves —i no tan joves— de Barcelona. Amb el bleda i el xava urbans s’han escampat el trastorn de les esses sonores, el caos en l’obertura de les vocals i altres desastres.\nA Mallorca l’espanyolització de la fonètica ha portat tots els vicis esmentats —menys el xava, ara com ara— i altres coses que constitueixen trets exclusivament mallorquins (o balears). A més de la pesta de la el bleda i el ieisme d’articulació espanyola (eya, yuna, yimona), s’estén un ieisme ampliat que extermina el so de la “jota” (yent yobe i yent mayor), és a punt de desaparèixer del mapa la v labiodental, s’africa la xeix inicial (què txerres?), s’escampa la es (o essa) pija (a l’estil sud-americà) entre les noies adolescents o joves (de moment)… A més a més, la influència de l’espanyol està extingint en un sector de població trets locals mallorquins tradicionals, com la k palatal (aquell tret tan típic de Palma entre joves urbans no se sent pràcticament gens) o l’assimilació consonàntica tradicional. L’adopació dels hàbits articulatoris espanyols fa que reculi la pronúncia ètsit (ara és ècsit) o attual (ara actual). Trec els darrers fenomens per a mostrar un fet d’espanyolització total de la pronúncia, tot i que no s’han de valorar de la mateixa manera que els altres (desapareixen uns trets locals que igualment tendirien a desaparèixer en un procés de normalització de la llengua amb l’estandardització associada).\nI dit tot això, a manera de preàmbul, vull donar compte d’un dels darrers fenòmens de degradació fonètica que es poden observar a Mallorca entre la gent jove. Malgrat la desaparició de l’assimilació consonàntica tradicional, adés esmentada, s’està introduint paradoxalment un nou tipus d’assimilació fins ara inèdit: l’assimilació de la es (o essa). A Mallorca és tradicional el rotacisme (conversió en er o erra) de la es seguida de consonant sonora (er birbe, dor nins), però aquest so roman fixament inalterat davant consonant sorda. Ara ens apareix una es assimilada a qualsevol consonant que la segueix, i se sent de cada cop més eb beppre (es vespre), ém meu (és meu), duec coses (dues coses) o la inefable fórmula hispànica de comiat mob beim. Les hores, per exemple, ara sonen led dues, let tres, lec quatre, leb buit, len nou i led deu. No hi ha dubte que la destrossa és conseqüència directa del model de l’espanyol vulgar, aquest que diu lom mimmon niño(s), nob bemom mañana i coses així. A Mallorca l’espanyol que s’hi parla de cada vegada és més vulgar, ço és més natiu.\nVe a tomb ara dir que fa una estona he sentit pel Canal 33 el concert d’homenatge a Toni Roig que va tenir lloc al Palau de la Música Catalana amb Al-Mayurqa i altres cantants. Un magnífic concert, només tacat per la pronúncia bleda d’alguns dels cantadors joves. És possible que ningú no els ho hagi fet veure? El concert ha acabat amb aquesta peça en boca d’una joveneta (transcric la el bleda amb ll):\nAquetta ya ét sa darrera\nque cantarem per aquí,\ni qui mob bullgui sentir\nhaurà de benir darrere.\nPronunciació: tenim un problema\nPronunciació: qüestió de models i de poder\nPronunciació: la responsabilitat dels mitjans\nUn remei casolà: Guia de correcció fonètica\nJoan Gabriel Mora - 30 març 2008 11:03 am\nTrist, molt trist el panorama de la llengua catalana i de la deriva actual de la seva fonètica. Quanta manca de cultura lingüística! Quanta imitació servil de l’espanyol! L’espanyol, quin model més xerec de finesa lingüística! On són l’expressió elaborada, la precisió dels mots, el matís i la subtilitat que són patrimoni comú de tota la societat que s’expressa en anglès, francès o alemany?\nLa finesa lingüística en el català tan sols és patrimoni d’algunes elits culturals. I tanmateix molt sovint l’exemple que en donen és bastant decebedor.\nAntoni Llull Martí - 30 març 2008 6:29 pm\nÉs horrorós! I el que és pitjor de tot, que els qui haurien de donar llum donen fum (locutors de ràdio i de televisió, presentadors, etc., i polítics que més que explicar el que pretenen fer, mostren la seva tremenda incultura lingüística. La gent inculta que els escolta, es creu, equivocadament, que parlen bé, i per això, conscientment o inconscientment, els imita. Abans, amb relació als gonelles i gent per l’estil, només ens havien de preocupar les barbaritats que escrivien. Ara, a més, ens hem de precupar per com les diuen. I ja se sap des de temps ben antic el que ocorre quan un cec guia un altre cec. I tenc por que ningú hi pugui posar remei, a tot això. Pobra llengua nostra!\nJoan A. Coll - 30 març 2008 9:08 pm\nJo voldria evitar caure en el catastrofisme. Els mitjans de comunicació públics fa molt poc que funcionen amb una mica de dignitat lingüística: hi ha moltíssim per millorar, sí, però no està tot perdut.\nRespecte al xava, jo diria que sí que s´ha començat a infiltrar entre els mallorquins, sobretot entre alguns locutors i actors.\nI respecte a la pèruda de l´assimilació consonàntica tradicional, jo l´havia tendit a interpretar com una conseqüència més o menys desitjable del procés normalitzador de l´estàndard.\nCruella - 31 març 2008 11:58 am\nVaig veure el concert pel 33. PErò en comptes d’emprenyar-me, em vaig sentir identificada 😀\nJoan - 31 març 2008 12:18 pm\nEspanya ridiculitza l’accent català. Quantes vegades xerrant en espanyol a un no li han dit en to burleta “catalán, eh?” o “tú eres payés, verdad”? Així que molts ho han interioritzat com a erroni i ho intenten corregir amb resultats desastrosos.\nG. Bibiloni - 31 març 2008 1:37 pm\nCruella: Malo!, que diria la bona gent mallorquina. Però amb una el (o ela) de quatre estrelles. 🙂\nJoan A. Coll - 01 abril 2008 12:55 am\nRespecte al comentari de Joan, record perfectament un company de col.legi major a Barcelona, mallorquí de família i de llengua, que obertament declarava que evitava parlar en català per tal que no se li notàs l´accent en parlar castellà.\nEvelyn Waugh va dir en el seu dia que ningú que parli més d´una llengua pot arribar a dir res memorable en cap d´elles. El mateix raonament sembla que es podria traslladar a la parla pulcra en més d´una llengua. Discutible. Jo sóc dels que pensen que parlar més d´un idioma, a part de reforçar el coneixement del propi, et dóna molta llibertat. I que si com a catalanoparlants podem tenir una segona segona llengua a part de l´espanyol, molt millor encara. La finesa en l´accent en cadascuna d´aquestes llengües ja dependrà de les habilitats (i l´interès!) de cada parlant (per cert les eles catalanes i les nostres es neutres tòniques van mel per a l´anglès!).


A partir d'avui, prohibit fumar a tots els espais públics - Olot TelevisióOlot Televisió\nA partir d’avui, prohibit fumar a tots els espais públics\nÚltima actualització 02 gen. 2011\nLa nova llei de mesures sanitàries per combatre el tabaquisme que prohibeix fumar a tots els espais públics tancats i a alguns a l’aire lliure com parcs i llocs d’oci infantil entra en vigor aquest diumenge a tot Espanya, amb l’oposició de restaurants i discoteques. La nova llei, la 42/2010, prohibeix fumar expressament en col·legis i recintes hospitalaris, i té com a prioritat la prevenció del tabaquisme en menors mitjançant el retard en l’edat de començament del consum, així com dels fumadors passius, sobretot als treballadors de l’hostaleria.\nLa norma defineix espai públic com “tot lloc accessible al públic o d’ús col·lectiu, amb independència de la seva titularitat pública o privada”, així com els transports públics o col·lectius.\nA l’àmbit de l’hostaleria, només estarà permès fumar als espais a l’aire lliure, que són els que responen a la definició de “tot espai no cobert o tot espai que, estant cobert, estigui envoltat lateralment per un màxim de dues parets, murs o paraments”.\nCom a excepció, es podrà fumar a les habitacions que els propietaris d’hotels decideixin habilitar per a això, amb un màxim del 30% del local. Aquestes habitacions han de ser fixes, estar separades de la resta i senyalitzades amb cartells. Els treballadors no podran accedir-hi “mentre hi hagi un client al seu interior, llevat de cas d’emergència”.\nTambé es permetrà fumar en espais a l’aire lliure d’universitats i centres “exclusivament dedicats a la formació d’adults, sempre que no siguin accessos immediats als edificis o voreres circumdants”.\nA més, podran fumar els presos, pacients de psiquiàtrics de mitjana i llarga estada i interns de residències d’ancians o discapacitats en zones exteriors o en sales tancades habilitades, senyalitzades i amb ventilació independent.\nPodran fumar també els socis dels clubs privats de fumadors, que per ser considerats com a tals hauran de ser “entitats amb personalitat jurídica, estar mancat d’ànim de lucre i no incloure entre les seves activitats o objecte social la comercialització o compravenda”. Tampoc podran permetre l’entrada de menors.\nLa norma fixa a més que les administracions públiques hauran de “promoure” programes per a la deshabituació tabàquica -sobretot en atenció primària- i “potenciar” l’accés a tractaments i crear unitats de deshabituació tabàquica.\nAvaluar l´impacte de la norma\nAlhora, invita les administracions públiques a conscienciar contra el tabac a les escoles i actuar en atenció pediàtrica amb programes d’informació específica per a pares fumadors i campanyes sobre els perjudicis del fum en nens.\nLa llei prohibeix als mitjans de comunicació, inclòs Internet, emetre imatges de presentadors, col·laboradors o convidats fumant i “esmentar o mostrar, directament o indirectament, marques, noms comercials, logotips o altres signes associats a productes del tabac”. Es respectaran les imatges de fumadors de les pel·lícules.\nA més, fixa que el Govern determinarà, amb un reial decret, “els continguts i components dels productes del tabac, en especial els elements addictius i les condicions d’etiquetatge”.\nEl Ministeri de Sanitat haurà de remetre a les Corts Generals cada dos anys un informe d’avaluació de l’impacte d’aquesta reforma sobre la salut pública. L’obligació s’estendrà durant els quatre anys següents a l’entrada en vigor de la norma.


PRESENTACIÓ D’IDEES INNOVADORES AL MIBA | "El racó dels cicles formatius"\nPRESENTACIÓ D’IDEES INNOVADORES AL MIBA\nEL dijous dia 28 de Juny les idees seleccionades de totes les realitzades durant el curs escolar als ensenyaments de formació professional i batxillerat de l’Escola Joviat, han estat presentades davant dels responsables del MIBA (Museu invents de Barcelona).\nEl dia va començat ben d’hora quan a les 8:50 del matí, els professors en Josep Purtí i la Montserrat Clapers juntament amb una representació dels alumnes seleccionats van agafar el tren per anar a Barcelona. Un cop a Barcelona ens van dirigir al museu MIBA on ens esperavem el Jose i la Sandra per explicar-nos com fucionaria tota l’experiència.\nLes idees han estat exposades en el Museu per que tothom que el visiti les pugui veure i a més, les pugui votar. Els visitants també podran proposar variacions i canvis per millorar-les.Les idees han estat esposades des de mitjans d’agost fina a setembre en la sala anomenada Societat il·limitada. Un cop tancada la votació s’escollirà la idea guanyadora que s’exposarà definitivament en el Museu.\nTotes les idees van estar explicades insitu als representans del museu i vam gaudir dels comentaris i propostes del Sr Pep Torres fundador i director del Museu, que va deixar els seus assumptes diaris per atendre’ns. El mateix Sr Torres ens va explicar la notorietat que poden tenir les ideees exposades i la possibilitat de tenir que explicar-les davant de la premsa, per això ens ha proposat fer un coaching per poder donar les eines als laumnes per defensar les seves idees davant dels mass media.\nL’experiència va estar molt positiva i volem agrair l’interès i la predisposició del MIBA i els seus representants en front de la creativitat que impulsem diàriament a les nostres aules.\n« ESCOLA JOVIAT- AJ. MANRESA-DIPUTACIÓ: Projecte Idees Joves Benvolguts al meu bloc, desitjo que us sigui d’utilitat aquest curs 2012-13 »


L'autoregulació i un somriure per no perdre l'equilibri en el joc\nEls psicòlegs esportius expliquen la pauta que ha de seguir el Barça\nNATALIA ARROYO Barcelona Actualitzada el 03/05/2011 00:00\n260x366 Els jugadors del Barça aplaudint el retorn d'Iniesta i Abidal a la convocatòria abans d'entrenar-se al Camp Nou. / LLUÍS GENÉ / AFP Els jugadors del Barça aplaudint el retorn d'Iniesta i Abidal a la convocatòria abans d'entrenar-se al Camp Nou. / LLUÍS GENÉ / AFP\nSom humans, ens mouen les emocions i si ens punxen, encara que no tinguin raó, ens afecta. És una veritat que comparteixen Marcela Herrera, psicòloga esportiva, i Montserrat Ferraro, presidenta de l'Associació Catalana de Psicologia de l'Esport. La plantilla del Barça, humana com és, lluita per aïllar-se de les provocacions i la voluntat de desestabilitzar del Madrid per no perdre la calma i jugar. Només jugar. Però el repte no és fàcil.\nL'ordre emocional i el jujitsu\n"La clau és mantenir la concentració i trobar una disposició emocional adequada, sense ràbia", diu Herrera. Com? "Allunyant els jugadors d'un diàleg previ que els pugui despistar -dilluns no va parlar ningú en roda de premsa- i definint bé els rols dins l'equip per assolir un bon autocontrol i redirigir les emocions". Jugadors com Xavi, pausat, assenyat, són decisius per l'efecte "termòstat" que tenen dins el grup, apunta.\nFerraro coincideix en la necessitat de crear un sistema d'ajuts entre els jugadors perquè el més pausat calmi el més visceral, i els recomana que somriguin en cada acció agressiva dels blancs com a "teràpia per alliberar tensions". A més, insinua una estratègia d'acció positiva per fer front "a la pressió negativa deliberada que està escampant el Madrid i que es basa en la idea del divide y vencerás ": el jujitsu, un esport de combat japonès que consisteix a defensar-se aprofitant la força de l'adversari per desequilibrar-lo. "No es tracta que el Barça posi l'altra galta davant l'agressivitat del Madrid, però sí que accepti el contacte, posi el cos i evidenciï que és l'altre qui no vol jugar. La intencionalitat en psicologia és fonamental. I aquí qui està proposant guerra és el Madrid i no el Barça".\nEs dóna per fet que només el Barça estarà incòmode en un escenari tens, però el Madrid també "corre el risc de veure's sobrepassat", suggereix Herrera. "Juguen al límit del reglament i de l'emoció. Mourinho exigeix als jugadors que facin més que jugar. No és fàcil mantenir aquest nivell d'estrès 90 minuts". I conclou que el Barça "trobarà la calma en la possessió de la pilota". Que rodi, doncs.


Labora obri matrícula a la seua Aula Virtual per a cursos de competències transversals | Valencia Extra\nLabora obri matrícula a la seua Aula Virtual per a cursos de competències transversals\nLabora, el Servei Valencià d’Ocupació i Formació, ha obert matrícula a la seua Aula Virtual per a realitzar cursos gratuïts en competències transversals.\nEn total, són 16 els nous cursos que Labora oferirà de manera totalment gratuïta i que podran realitzar online persones desocupades, en situació d’ERTO i ocupades sense limitació de percentatges.\nEl catàleg de cursos es pot consultar en la pàgina web de Labora i se centra en les competències que les empreses demanden, cada vegada més, en els seus processos de selecció. Així, les anomenades ‘Soft Skills’ (habilitats generals per a l’ocupació) ajuden a millorar les competències generals, les habilitats de comunicació, el lideratge o les tècniques per a afrontar l’estrés, entre altres.\nLa nova oferta formativa estarà oberta des del pròxim 15 d’abril i l’estimació és de formar a 1.070 alumnes i alumnes fins a finals de juny.\nAmb aquests nous cursos, finançats pel SEPE, Labora respon a la demanda de moltes persones que han sol·licitat formació per a millorar les seues capacitats aprofitant la situació de confinament.\nLa inscripció es realitza a través de la web del Labora i l’adjudicació de places en els cursos seguirà l’ordre d’inscripció. L’alumnat que supere aquesta formació online rebrà un diploma d’aprofitament en l’especialitat cursada.\nLes persones que vulguen inscriure’s tenen a la seua disposició un tutorial amb els passos per a poder realitzar-lo.\nEls cursos de ‘Soft Skills’ tenen una duració de 25 hores cadascun i els continguts fomentaran la motivació i la participació activa per part de l’alumnat. L’oferta és la següent:\n1. Tècniques i habilitats de comunicació\n2. Tècniques i habilitats de negociació\n3. Comunicació escrita\n4. Millora de l’eficiència personal\n5. Treball en equip\n6. Lideratge. Direcció d’equips de treballs\n7. Tècniques per a l’afrontament de l’estrés\n8. Presa de decisions: com afrontar el procés de decisió\n9. Presentacions en públic eficaces\n10. Resolució de conflictes en el treball. Millora del rendiment\n11. Capacitat d’adaptació, flexibilitat i agilitat\n12. Entrenament de l’autoestima i autocontrol\n13. Autonomia i innovació laboral – iniciativa i creativitat\n14. Competències en la cerca d’ocupació\n15. Ètica professional: foment dels valors personals, integritat, coherència\n16. Pensament positiu: optimisme i entusiasme\nL’alumnat gaudirà d’un entorn d’aprenentatge online però comptarà amb el suport dels i les docents: es realitzarà una tutorització telefònica o telemàtica que done resposta immediata a les seues consultes.\nAixí mateix, s’habilitarà un espai perquè exposen els seus dubtes o s’entreguen els exercicis d’avaluació i activitats pràctiques perquè siguen revisats i avaluats per l’equip tutorial.\nA més, els alumnes i alumnes disposaran dels mecanismes adequats d’autoavaluació sobre l’adquisició de coneixement i competències i actituds relacionats amb els continguts de cada acció formativa. El tutor o tutora podrà verificar a través de controls online el progrés de l’aprenentatge de l’alumnat, fer un seguiment i prestar el suport personalitzat adequat.


'Mrs. Dalloway', l'obra més personal de Virginia Woolf, arriba al TNC de la ma de Carme Portacelli | Teatralnet\nInici Notícies ‘Mrs. Dalloway’, l’obra més personal de Virginia Woolf, arriba al TNC de...\n‘Mrs. Dalloway’, l’obra més personal de Virginia Woolf, arriba al TNC de la ma de Carme Portacelli\nFoto de família de la companyia. a la presentació de Mrs. Dalloway\nL’escenari de Sala Gran del TNC s’torna a omplir-se d’un tou de grans artistes amb l’arribada a Barcelona de Mrs. Dalloway, una de les obres més personals de Virginia Woolf, escrita el 1925 i que a la vegada està considerada com una de les seves grans obres mestres. És una producció del Teatro Español de Madrid i KVS Bruselas, que s’ha pogut veure a Madrid durant dos mesos -i es va estrenar la mateixa data en què va morir Woolf!- amb un 98% d’ocupació, en un teatre de 735 butaques. Ens arriba en una versió de Michael De Cock, Anna Maria Ricart i Carme Portaceli on la gran Blanca Portillo es fica a la pell de Mrs. Dalloway, en el que serà el seu debut al TNC, molt ben acompanyada per Jimmy Castro, Jordi Collet, Inma Cuevas, Nelson Dante, Gabriela Flores, Zaira Montes, Blanca Portillo i Raquel Varela, tots dirigits per Carme Portaceli que ha estacat que compta, com sempre, amb Antonio Belart (vestuari) i Ferran Carvajal (coreografia) a l’equip. En cartell del 12 de desembre al 4 de gener.\nAquest dimecres hem anat al TNC on s’ha fet la presentació oficial de l’espectacle als mitjans, amb l’assistència de tota la companyia. Xavier Albertí, director artístic del TNC, ha senyalat que l’espectacle forma part de l’Epicentre Pioneres, que enguany el TNC dedica a les dones al món del teatre. Carme Portaceli ha agraït l’acollida al TNC i també ha donat gràcies a Albertí “per donar a conèixer les dones de teatre i de la literatura mundial.” Anna Maria Ricart diu que es tracta “d’una versió intemporal, amb petites adaptacions en algunes actuacions i personatges per acostar-los més a Dalloway.” Un dels més notables és, potser, el canvi de sexe del personatge masculí Septimus Warren Smith de l’original, que ara és l’Angélica interpretada per Gabriela Flores.\nL’argument transcorre en un sol dia. Comença quan Clarissa va a comprar flors per al guarniment d’una festa que prepara per al seu marit i que s’ha de celebrar al vespre. I acaba amb la festa. “El que passa durant aquest dia no és important. El que ho és, és el que pensa, per tant, l’acció que veiem és la de la consciència del personatge”, explica Anna M. Ricart. Clarissa va fent un repàs enrere i endavant a la seva vida i als que l’han acompanyat i són aquests els que veiem. “Ha estat tot un repte. Ens preguntàvem: i això com ho portem a escena? Veiem el que diuen i el que pensen, és a dir, veiem les consciències que interactuen i es responen una a l’altra. No és, doncs, ni un monòleg lògic ni realista. Però és aquí on passa el més interessant. Jo diria que Wolf comença a escriure burlant-se de Mrs Dalloway i acaba enamorant-se d’ella!”\nWoolf destapa com es tractaven temes com el feminisme, el mercantilisme, la bisexualitat, la medicina… I parla del buit existencial que és, probablement, el que més connecta aquesta novel·la amb l’actualitat. El pas del temps ve marcat pel so del Big Ben de Londres.\nCarme Portaceli i Blanca Portillo a la presentació de ‘Mrs. Dalloway’\nBlanca Portillo, -Clarissa Dalloway-, somriu visiblement feliç de ser al Teatre Nacional: “És el meu debut com actriu, però vaig venir a l’obertura d’aquest teatre, a veure La Gavina i em sento molt feliç de poder-hi actuar. A més, Clarissa em fa aprendre coses cada dia, ella estima la vida per damunt de tot i és una obligació estimar la vida! No et pot passar res millor que un personatge t’ensenyi i et faci créixer com a persona. La Sally diu al final que el més important és dir el que sentim. I per a mi, aquesta s’ha convertit en una frase necessària.”\nI sobre el personatge: “A primera vista podria semblar una dona normal, una senyora de… Però això no li treu llibertat. Té una filla a la que li dona l’oportunitat de viure la vida com vol. Fer aquest paper a la meva edat m’ha servit per adonar-me que fer-me gran no és tan dolent i a veure la vida d’una altra manera. Estic molt contenta que la Carme m’hagi cridat per fer-ho. Jo no coneixia l’obra i ha estat un procés fàcil, dialogant… m’he enamorat de tots els companys.”\nPeter Walsh (Nelson Dante), és l’enigmàtic home amb qui Clarissa hagués probablement escollit casar-se si s’ho hagués pensat bé, en comptes del seu ric i confortable marit. Puntualitzen que en Richard, marit de Clarissa, no surt físicament en cap moment.\nInma Cuevas és la Sally, una dona a qui a la Clarissa se li va passar pel cap, en alguna ocasió, que l’estimava. Però l’època en què va viure no li va permetre anar endavant, pel que se sent molt compensada quan la seva filla s’enamora de Doris (Zaira Montes). Cuevas se sent felicíssima al TNC i diu que “ja tinc tot un gran desig de llençar la història al públic. M’emociona estar aquí.”\nGabriela Flores és Angèlica, l’escriptora que se suïcida per alliberament, un personatge que recorda molt la pròpia Woolf, que es va suïcidar degut a un gran patiment per problemes psíquics i un trastorn bipolar: “Per a ella, treure’s la vida és també una opció, una alliberació. Aquest personatge és un mosaic d’emocions que et fa millor persona cada dia quan acabes d’interpretar-lo! Jo sento que la manera en què Angèlica veu la mort és positiva i que hi arriba quan ja no pot més. L’opció del suïcidi és pensada i raonada enfront una situació que ja no pot continuar.” L’Angèlica i la Clarissa són la llum i la foscor de Woolf. L’actriu afegeix que “em sento molt feliç de ser aquí al TNC, interpretant i, sobretot, escoltant, perquè estem tota l’estona a l’escenari. Estic aprenent molt!”\nJordi Colet interpreta el Doctor, en una societat que diu que les coses són d’una manera i prou. Amb el suïcidi d’Angèlica s’adona de moltes coses que no coneixia. “És un personatge molt destacat. A la Virginia el metge no la va ajudar i aprofita per fer una crítica al sistema sanitari de l’època i a la manera de tractar coses com el suïcidi. El que fa Woolf és parlar dels que se surten de la seva realitat.”\nMax (Jimmy Castro) seria el pes que compensa el notable feminisme de l’obra, ja que és un home que cuida de la seva dona, que hi deixa la vida, quan normalment seria la dona la que cuida el marit. “Curiosament, el gosset de Virgínia Woolf es deia Max”, apunta Castro.\nL’espai és un reflex de la pròpia Mrs. Dalloway: “És un espai lliure. Malgrat ser interior, és obert, flexible, dinàmic i pensat per agradar els altres, fer que s’hi sentin bé”, explica Anna Alcubierre, escenògrafa. L’espai està animat pels mateixos actors, pels llums, projeccions, moviment…\nL’ÚLTIMA OBRA DE PORTACELLI AL TEATRO ESPAÑOL\nAquest espectacle tanca l’etapa de Carme Portaceli al Teatro Español de Madrid, “on he fet una programació paritària i diversa que ha funcionat bé. I crec que la professió ho ha admirat moltíssim.” Però el canvi de Govern a la ciutat ha accelerat la fi del càrrec: “M’ha fet molt de mal que no em deixessin acabar tot el projecte. Però ha estat molt maca la resposta del públic i de la professió, i això conforta. Puc dir que des de que vaig arribar, ha pujat molt el públic de les dues sales, el que ha fet també que pugessin els números i l’impacte social.” I encara ha afegit: “Si et contracten per un cicle i funciona, continues. En el meu cas funcionava però no he continuat. Però ha estat una experiència positiva en tots els aspectes. Ara han decidit canviar el rumb, com també ho han fet amb Carmena.” I ha exposat tot el seu respecte i estima pel seu substitut perquè “no té res a veure amb la situació.”\nPODEU ANAR A VEURE MRS DALLOWAY AMB ELS NENS!\nDins del Projecte Educatiu del TNC s’ha posat en funcionament una nova iniciativa per anar al teatre amb els nens. El TNC es cuidarà d’ells amb tallers i altres activitats, mentre els acompanyants veuen l’espectacle.\nTrobareu aquesta notícia, que vàrem publicar divendres passat, aquí\nArticle anterior‘El llarg dinar de Nadal’ es fa circ a l’Ateneu Popular 9 Barris\nArticle següentMarta Galán Sala i Queralt Riera entre les guanyadores de la II convocatòria de Teatroautor Exprés de la Fundació SGAE\nDavid Moreno Cia. & Cristina Calleja porten ‘Flotados’ a Catalunya, després de presentar-lo per tot el món\n‘Els Miserables’ tornen al Barbican de Londres\n150 artistes participen a Girona a ‘La fiesta está en mi...


Demà, a les 22.00, el 33 emetrà un nou capítol de "Ballar", un programa en què s'acostaran al ball per acabar parlant de la vida. Per demostrar que tothom pot ballar, en cada capítol el coreògraf Pere Faura es posa un repte: fer ballar una coreografia a un col·lectiu que no ho acostuma a fer.\n22/01/2018 - 14.35\nPer sortir de la rutina i evadir-se de les preocupacions, el millor que es pot fer és anar a ballar a la disco. Però Pere Faura ha decidit donar-li la volta a la truita. Reunirà un grup de científics de l'IRB Barcelona i transformarà els seus laboratoris en una sala de festes.\nSense cap mena de dubte, ballar és una eina fantàstica per desconnectar del dia a dia. Però què passa si ets ballarí i et passes de dilluns a divendres ballant? El coreògraf Miquel Barcelona i el ballarí de claqué Guillem Alonso explicaran com senten la dansa i què fan per evadir-se.\nI és que "ballar ens fa sentir lliures, ens transporta i ens fa millors". Ballem per celebrar coses, per passar-nos-ho bé, per compartir i, fins i tot, per reivindicar. Ballem amb els amics, amb la parella, amb la mare. També sols, agafant-nos de les mans o en rotllana. No hi ha una manera de ballar, n'hi ha tantes com persones.


Saba-TiC, mostra interactiva d’eines digitals i tecnològiques innovadores\nLa 2a. edició del Saba-TiC per la Festa Major de Sabadell tindrà lloc el proper dissabte 2 de setembre de 2017, de 10 a 19h. als jardins i a l'Espai Cultura de la Fundació Antiga Caixa Sabadell.\nLa Nit la Ciència ja té blog\nS’ha publicat el blog de la Nit de la Ciència on es pot trobar tota la informació pròpiament del projecte, de les activitats previstes, les beques i premis que s’atorgaran, així com les formes d’implicar-se en aquesta iniciativa.\nL’Ajuntament de Sabadell a Stuttgart (Alemanya) per a una sessió formativa en el marc del projecte Triangulum\nSessió formativa en el marc del projecte Triangulum, finançat pel programa Horitzó 2020 de la Comissió Europea, els passats 22 i 23 de febrer de 2017, amb l'objectiu d'elaborar les estratègies d'implementació de solucions tecnològiques amb idees innovadores i integrades vinculades a les tic, la mobilitat i l'energia.\nEls dies 8, 9 i 10 de febrer de 2017 va tenir lloc a Venècia una trobada de tots els partners del projecte UrbanWINS, en tre ells Sabadell, per delimitar les línies principals de treball en relació al metabolisme urbà a partir d’una anàlisi prèvia de cada ciutat. Es tracta d’un projecte finançat pel programa Horitzó 2020 de la Comissió Europea.\nEl dia 31 de g ener de 2017 va tenir lloc a Vilanova i la Geltrú la jornada de llançament del Capítol Català de la City Protocol Society enfocada als ajuntaments i diputacions, una organització sense ànim de lucre per a la innovació i col·laboració entre ciutats en la recerca de solucions i plataformes d’innovació en benefici dels ciutadans i la seva qualitat de vida.\nEl proper 1 de gener de 2017 l'Ajuntament de Sabadell organitza la projecció gratuïta de les pel·lícules: Els Minions i Grease a l'aparcament de l'Eix Macià de Sabadell (Av. Paraires amb Av. Lluís Companys) de 19h a 23:30h, per veure des del cotxe.


Els socis de l’Orfeó Català aproven en Assemblea General Ordinària l’informe de gestió de la Junta Directiva, els comptes del 2013 i el pressupost de l’Associació per al 2014 | Orfeó Català\nEls socis de l’Orfeó Català aproven en Assemblea General Ordinària l’informe de gestió de la Junta Directiva, els comptes del 2013 i el pressupost de l’Associació per al 2014\nL'Orfeó Català i el Cor de Cambra del Palau actuaran a Londres l'abril de 2015\nL'Assemblea General de Socis de l'Orfeó Català, reunida al Petit Palau avui dimarts, 18 de març de 2014, en sessió ordinària ha aprovat per àmplia majoria l'informe de gestió de la Junta Directiva de l'Orfeó Català, l'estat de comptes de l'exercici de l'any 2013 i el pressupost de l'Associació per al 2014.\nL'Assemblea ha aprovat també atorgar la categoria de Soci d'Honor de l'entitat a Jordi Casas i Bayer, Salvador Mas Conde, Lluís Millet i Loras i Antoni Ros-Marbà, personalitats del món musical i coral, pel seu compromís i dedicació envers la institució. Així mateix, s'ha creat la figura del Síndic del Soci, que a partir d'avui ocupa Josep Lluís Vilaseca, i s'ha fet un reconeixement a aquells socis que enguany fa 25 i 50 anys que en són socis.\nEn l'àmbit artístic, cal destacar que la Direcció de l'Orfeó Català ha anunciat la propera cita internacional de l'Orfeó Català i el Cor de Cambra amb un concert al costat de la London Philharmonic Orchestra al Royal Festival Hall de Londres el 2015.\nInforme de gestió de la Junta Directiva\nLa Junta Directiva de l'Orfeó Català ha presentat a l'Assemblea el seu informe de gestió, en què es detallen els acords presos per aquest òrgan durant el 2013. Acords que han impulsat i generat iniciatives pròpies i d'altres que s'han dut a terme a través de la Fundació Orfeó Català-Palau de la Música Catalana, com a organisme de gestió de l'Associació.\nLa presidenta de l'Orfeó Català, Mariona Carulla, ha destacat que la Junta continua treballant intensament per recuperar els valors fundacionals de l'Orfeó Català: excel·lència, participació, compromís social i catalanitat. Uns objectius que situen al centre de l'activitat els cors de la casa i l'Escola Coral. Carulla ha manifestat també la seva satisfacció pels resultats artístics i de públic del 2013, en què, malgrat la crisi econòmica, el Palau va augmentar el nombre d'abonats i va penjar el cartell d'entrades exhaurides en diversos concerts. A continuació, Joan Oller, director general del Palau, en absència de Josep Vila i Casañas, director de l'Orfeó Català i del Cor de Cambra del Palau de la Música Catalana, que es troba a Grenoble amb el Cor de Cambra, ha repassat l'activitat d'ambdues formacions durant el 2013. Per la seva banda, Esteve Nabona, director de l'Escola Coral de l'Orfeó Català ha explicat les fites i els principals concerts dels cors de l'Escola Coral i la consolidació del Projecte Clavé XXI.\nL'Orfeó Català i el Cor de Cambra actuaran a Londres el 2015\nAvui, la Direcció de l'Orfeó Català ha informat els socis del debut de l'Orfeó Català i el Cor de Cambra del Palau de la Música Catalana al Royal Festival Hall de Londres el 25 d'abril de 2015 actuant al costat de la London Philharmonic Orchestra i el London Philharmonic Choir, sota la direcció de Tomáš Netopil, per interpretar la Missa glagolítica de Leoš Janáček. El 26 d'abril de 2015, l'Orfeó Català oferirà en solitari un concert de música coral al Queen Elisabeth Hall, en el marc del festival coral Chorus! que anualment organitza el Southbank Centre de Londres. Es tracta de dues dates molt significatives que mostren la voluntat de la institució d'internacionalitzar els seus cors, tot esdevenint ambaixadors de la cultura catalana.\nTancament de l'exercici 2013 i pressupost de 2014\nEn l'apartat econòmic, l'Assemblea ha aprovat l'estat de comptes de l'exercici de l'any 2013, que presenten un resultat d'explotació positiu de 136.077 euros. La depreciació de diversos immobles i altres partides extraordinàries fan que el resultat final sigui de 28.740 euros negatius, que van contra reserves.\nRespecte del 2014 s'ha aprovat el pressupost de l'Associació Orfeó Català, estimat en uns ingressos de 184.000 euros i unes despeses de 44.000 euros, que signifiquen un excedent de 140.000 euros. Aquest excedent s'incorpora al pressupost de la Fundació Orfeó Català-Palau de la Música Catalana en concepte de suport a les activitats de l'Orfeó Català. Aquest compte de resultats de l'Associació Orfeó Català es contextualitza amb els comptes de la Fundació, que també han estat objecte d'informació a l'Assemblea.\nDesprés de la sessió ordinària ha tingut lloc l'Assemblea General Extraordinària, en què es proposava una modificació dels estatuts de l'Orfeó Català, que incorporava millores per a la gestió de l'entitat. Aquestes propostes, que havien de ser aprovades per dues terceres parts dels vots socials, no han estat aprovades per l'Assemblea General Extraordinària.


Castalla / Comarca: La Hoya de Alcoy L'Alcoià\nHabitants 2003 8.532\nDirecció Plaça Major, 1\nCodi postal 03420\nWeb Oficial Ajuntament deCastalla\nWeb d'Interés Castalla Turismo de la Costa Blanca\nCastalla Turismo Pagina Diputacion\nLa web sobre Castalla y noticias\nCastalla Página oficial de CIVIS\nE-mail Municipi dpto.informatica@castalla.org\nLimita amb els termes municipals d'Agost, Biar, Ibi, Xixona, Onil, Petrer, Saix i Tibi.\nEl castell de Castalla es troba sobre un pujol que domina tot la vall, i la Localitat es troba a la seua al voltant, en les faldilles del pujol, a 680 metres sobre el nivell del mar. La Foia de Castalla, la capital històrica de la qual és Castalla, és una ampla vall en forma de T orientat cap al sud-est i encaixonat entre diverses formacions muntanyenques. Castalla ocupa la part oest i sud-oest de la Foia en la qual s'enclaven serres com el Maigmó (1296 m), Catí (1260 m) o Argenya (1230 m). El clima de la zona es pot enclavar dins d'un clima mediterrani de muntanya mitja. La temperatura mitja anual està al voltant dels 13 graus. Les pluges no són abundants, al voltant de 400mm anuals, si bé els massissos muntanyencs afavoreixen la formació de nuvolositat i de precipitacions locals, augmentant aquestes amb l'altitud.\nEn el castell s'han trobat assentaments del Neolític, l'Edat de Bronze, ibèrics, romans (que la van cridar "Castra Alta", fortalesa alta) i àrabs; històricament, el castell ha constituït el Nucliprincipal entorn del com s'anaven aglutinant els habitatges de la ciutat amullarada.\nJaime I d'Aragó va prendre el castell als àrabs després de la conquesta de Biar i ho va integrar en el Regne de València; segons el tractat de Almizra (1244), Castalla es trobava en zona fronterera amb Castella. Per açò mateix, es va iniciar la reconstrucció del castell i es va consagrar la primera església en el lloc on es troba l'actual Ermita de la Sang.\nDes de la seua conquesta, Castalla va ser adjudicada com propietat senyorial a. En l'any 1336, el rei Pedro IV d'Aragó ho va convertir en propietat de la Corona. En l'any 1362 va ser creada la baronía de Castalla, que va ser donada a Do Ramón de Vilanova. El castell va ser heretat en l'any 1729 pel marquès de Dosaigües, fins que en l'any 1989 va passar a ésser de propietat municipal.\nDurant la Guerra de Successió, Castalla i tota la comarca van prendre partit pel bàndol borbònic, i fruit d'això va anar que, acabada la guerra, Felipe V li concedira una sèrie de privilegis i el títol de" Molt Noble, Fidel i Leal".\nLes festes majors són les festes de Moros i Cristians, que se celebren del 1 al 4 de setembre en honor a la Verge de la Solitud, la patrona de la Localitat.\nEn elles participen 7 comparses, quatre del bàndol cristià i tres del bàndol moro. Per part del bàndol cristià estan els Mariners, els Maseros, els Pirates i els Cristians. Per part del bàndol moro estan els Moros Nous (Moros grocs), Els Moros Vells (Moros Blaus) i els Mudèjars (Moros Verds).\nEl plat típic de Castalla és el gaspatxo local, varietat del gaspatxo manchego, realitzat amb coques ácimas desmigadas, bolets, caragols, carns de pollastre i conill i tomàquet i ceba sofregits, que s'aboquen sobre una coca de llevat cuit.\nDestaca també la rebosteria, sobretot, pels sequillos i els 'pastissets' de boniato.


L'Escola de Participació enceta una nova edició de cursos per a les associacions | Castelló Extra\nEls cursos s’iniciaren el dia 6 d’abril i finalitzaran el 20 de juny\nLa regidoria de Participació Ciutadana de l’Ajuntament de Castelló, encapçalada per Ignasi Garcia, ha engegat una nova edició dels cursos de l’Escola de Participació que es van iniciar el passat dissabte 6 d’abril i que s’allargaran fins al 20 de juny. Aquesta eina és bàsica per a dotar de capacitat a l’associacionisme de Castelló que treballa per a totes i tots els ciutadans de forma altruista.\nDurant aquest període, hi haurà un total de 8 cursos dividits en diferents temàtiques. Per al mes d’abril s’han programat dos cursos, el del passat dissabte i un altre per al dia 13 amb el nom “Obligacions documentals i procedimentals de les associacions”.\nDurant el mes de maig hi haurà tres cursos, el primer per al dia 4 amb el nom “Incrementar la base social i la participació en les nostres entitats”, per al dia 18 el taller pràctic “Obligacions documentals i procedimentals”, i per a dijous 25 el taller pràctic “Obtenció de certificats digitals, tramitació de documents i presentació telemàtica”.\nPer a finalitzar amb aquesta nova edició de cursos de l’Escola de Participació, per al mes de juny estan programats els tres últims cursos. Per al dia 1 el curs-taller “Obligacions fiscals i comptables per a entitats sense ànim de lucre”, per al dia 15 el taller pràctic “Obligacions documentals i procedimentals de les associacions” i finalment es portarà a terme una assessoria per a les entitats socials de la ciutat el dia 20 de juny.


La delegació de Platges ofereix per primera vegada en pasqua serveis sanitaris i de socorrisme en les platges de Port de Sagunt i Almardà\nL'Ajuntament de Sagunt oferirà serveis de socorrisme en les dues platges de l'1 al 6 i de l'11 al 13 d'abril, a més de zones de muntanya habilitades per a passar el dia, on està prohibit fer foc i acampar\nLa ciutat ofereix platja i muntanya per a poder gaudir de les pasqües, per a açò, l'Ajuntament de Sagunt oferirà serveis sanitaris i de socorrisme en les platges de l'1 al 6 i de l'11 al 13 d'abril de 10:00 a 17:00 hores, a més de zones de muntanya on poder passar el dia.\nEl regidor delegat de Turisme i Platges, Ximo Català, ha explicat que “enguany per primera vegada, les platges del municipi van a tenir serveis sanitaris i de socorrisme amb la finalitat de que els ciutadans i visitants puguen gaudir aquestes festes d'una de les millors platges d'Europa. Des del departament de Platges, estem treballat molt perquè les platges estiguen llistes a l'abril, els banyistes podran gaudir d'unes excel·lents platges que han aconseguit totes les qualificacions possibles de qualitat. D'altra banda, els amants de la muntanya també podran passar el dia en qualsevol de les zones habilitades, i també es podrà visitar la gran riquesa monumental de diverses èpoques, des de la romana i la medieval, passant per l'arqueologia industrial, amb edificis del segle passat; i espais ambientals com la Marjal dels Moros i la Marjal de Almardà”.\nLes platges de Port de Sagunt i Almardà comptaran amb 4 socorristes en cada platja, a més de vehicles aquàtics, quads, metges, ambulàncies i postes sanitàries.\nPer als que preferisquen muntanya, hi ha habilitades zones passar el dia com els Bonilles, Els Escales, el Povitxol, la Ponera i la Costa del volant. cal destacar, que per a evitar el risc d'incendi en aquestes zones està prohibit fer foc i acampar, tal com es regeix en la “Ordre de 2 de març 2005 de la Consellería de Territori i Habitatge de la Generalitat Valenciana”.


POLÍTICA DE COOKIES - Viatges Acompanyats\nPublicat el Dimecres, 28 Gener 2015 09:56\nDe conformitat amb la normativa que regula l'ús de cookies en relació a la prestació de serveis de comunicacions electròniques, recollida en el Reial decret llei 13/2012, de 30 de març, l'informem sobre les cookies utilitzades en el lloc web www.viatgesacompanyats.com (en endavant, el "Lloc Web") i el motiu del seu ús. Així mateix, l'informem que al navegar en el Lloc Web vostè està prestant el seu consentiment per poder utilitzar-les.\nLes cookies utilitzades en el nostre lloc web, són pròpies i de tercers, i ens permeten emmagatzemar i accedir a informació relativa a l'idioma, el tipus de navegador utilitzat, i altres característiques generals predefinides per l'usuari, amb l'objecte d'introduir millores i prestar els nostres serveis d'una manera més eficient i personalitzada.\nLa utilització de les cookies ofereix nombrosos avantatges en la prestació de serveis de la societat de la informació, ja que, entre d'altres: facilita a l'usuari la navegació en el Lloc Web i l'accés als diferents serveis que ofereix; evita a l'usuari configurar les característiques generals predefinides cada vegada que accedeix al Lloc Web; afavoreix la millora del funcionament i dels serveis prestats a través del Lloc Web, després del corresponent anàlisi de la informació obtinguda a través de les cookies instal·lades.\n(al menú Eines) Configuració> Mostra opcions avançades> Privacitat (Configuració de contingut)> Cookies\n(al menú Eines) Opcions d'Internet> Privadesa> Avançada\nViatges Acompanyats utilitza al seu Web:\nEn concret, www.viatgesacompanyats.com emmagatzema al terminal de l'usuari les galetes "analítiques" de Google Analytics. L'usuari podrà excloure la seva activitat individual mitjançant els sistemes d'exclusió facilitades per Google Analytics.\nEn particular www.viatgesacompanyats.com utilitza un plugin que permet compartir en diferents xarxes socials el contingut de la nostra web.